पंजाब सरकार ने 10वीं तक इंग्लिश और पंजाबी मीडियम ऑप्शनल किया – MH One News
पंजाब में शिक्षा सुधार को लेकर शिक्षा विभाग जोर-शोर से लगा हुआ है. पंजाब में 10वीं के खराब रिजल्ट के बाद सियासत गरमा गई है, जिसके बाद पंजाब स्कूल शिक्षा बोर्ड के चेयरमैन ने इस्तीफा दे दिया था.
पंजाब के दसवीं के खराब रिजल्ट को लेकर सरकार ने भी इस मामले में संज्ञान लेते हुए शिक्षा का स्तर सुधारने के लिए ब्लू प्रिंट तैयार करने की बात कहीं थी इसी को लेकर पंजाब सरकार का शिक्षा विभाग काम कर रहा है.
इसी कड़ी में पंजाब के शिक्षा विभाग ने कक्षा एक से 10वीं के छात्रों को ऑप्शन देते हुए इंग्लिश मीडियम या पंजाबी मीडियम में पढ़ने की छूट दे दी है. पहले चरण में इसको लेकर 400 सरकारी स्कूलों में शुरू किया जाएगा.
ये जानकारी पंजाब की शिक्षा मंत्री अरूणा चौधरी ने चंडीगढ़ में दी. अरुणा चौधरी चंडीगढ़ में आठ राज्यों के शिक्षा सचिवों की दो दिवसीय रीजनल कॉन्फ्रेंस में पहुंची थी.
Aruna ChaudharyEnglish and punjabi optionalpunjabpunjab education